ভোলা জেলা বাংলাদেশের দক্ষিণাঞ্চলের বরিশাল বিভাগের একটি প্রশাসনিক অঞ্চল। এটি দ্বীপ জেলা ভোলা নামেও সর্বাধিক পরিচিত।  এর পূর্বনাম দক্ষিণ শাহবাজপুর। ভোলা ইলিশের বাড়ি নামেও পরিচিত।   ইতিহাস   ভোলা জেলার পূর্ব নাম দক্ষিন শাহবাজপুর।  জে.সি. জ্যাক তার "বাকেরগঞ্জ গেজেটিয়ার"-এ বলেছেন যে দ্বীপটি ১২৩৫ সালে তৈরি হওয়া শুরু হয়েছিল এবং এই এলাকায় চাষাবাদ শুরু হয়েছিল ১৩০০ সালে। ১৫০০ সালে পর্তুগিজ এবং মগ জলদস্যুরা এই দ্বীপে তাদের ঘাঁটি স্থাপন করে। শাহবাজপুরের দক্ষিণাঞ্চলেও আরাকান ও মগ জলদস্যুরা তাদের ঘাঁটি স্থাপন করে।  শাহবাজপুর ১৮২২ সাল পর্যন্ত বাকেরগঞ্জ জেলার (বর্তমান বরিশাল) একটি অংশ ছিল। ১৯ শতকের শুরুতে, মেঘনা নদীর সম্প্রসারণের কারণে জেলা সদর থেকে দক্ষিণ শাহজাদপুরের সাথে সংযোগ করা কঠিন হয়ে পড়ে। এরপর ব্রিটিশ সরকার দক্ষিণ শাহবাজপুর ও হাতিয়াকে বাকেরগঞ্জ থেকে আলাদা করে নোয়াখালী জেলার অন্তর্ভুক্ত করার সিদ্ধান্ত নেয়। ভোলা ১৮৬৯ সাল পর্যন্ত নোয়াখালীর অন্তর্ভুক্ত ছিল। ১৮৬৯ সালে এটি একটি মহকুমা হিসেবে পুনরায় বরিশাল জেলার অন্তর্ভুক্ত করা হয়। ১৮৭৬ ​​সালে প্রশাসনিক সদর দফতর দৌলতখান থেকে ভোলায় স্থানান্তরিত করা হয়। ১৯৮৪ সালে এটি একটি জেলা হিসাবে প্রতিষ্ঠিত হয়।   নামকরণের ইতিহাস  ভোলার নামকরণের পেছনে স্থানীয়ভাবে একটি কাহিনি প্রচলিত আছে। ভোলা শহরের মধ্য দিয়ে বয়ে যাওয়া বেতুয়া নামক খালটি এখনকার মত অপ্রশস্ত ছিলনা। একসময় এটা পরিচিত ছিল বেতুয়া নদী নামে। খেয়া নৌকার সাহায্যে নদীতে পারাপার চলত। থুরথুরে বুড়ো এক মাঝি খেয়া নৌকার  সাহায্যে লোকজনকে পারাপারের কাজ করতো। তার নাম ছিল ভোলা গাজি পাটনি মতান্তরে ভোলা নাথ বাবু। আজকের যুগীরঘোলের কাছেই তার আস্তানা ছিল। এই ভোলা গাজির নামানুসারেই একসময় নামকরণ হয় ভোলা।   অবস্থান ও আয়তন  thumbnail|left|250px|জেমস রেনেলের ১৭৭৮ সালের মানচিত্রে দক্ষিণ শাহবাজপুর দ্বীপ যা বর্তমানে দ্বীপজেলা ভোলা জেলা নামে পরিচিত বাংলাদেশের বৃহত্তম দ্বীপ জেলা ভোলা। জেলা প্রশাসন যাকে কুইন আইল্যান্ড অব বাংলাদেশ বলে ঘোষণা করে। ভোলা জেলার উত্তরে বরিশাল জেলা ও মেঘনা নদী, দক্ষিণে বঙ্গোপসাগর, পূর্বে নোয়াখালী জেলা ও লক্ষ্মীপুর জেলা ও মেঘনা নদী, পশ্চিমে বরিশাল জেলা ও পটুয়াখালী জেলা ও তেঁতুলিয়া নদী। এর মোট আয়তন ৩৪০৩.৪৮ বর্গকিলোমিটার।   শিক্ষাব্যবস্থা  জাতীয় বিশ্ববিদ্যালয়ের অধিভুক্ত সরকারি বেসরকারি মোট ২১ টি কলেজ রয়েছে। ১১৭টি মাধ্যমিক বিদ্যালয়সহ অসংখ্য দাখিল মাদরাসা রয়েছে। কলেজ  ভোলা সরকারি কলেজ  ভোলা সরকারি মহিলা কলেজ  দৌলতখান সরকারি আবু আব্দুল্লাহ কলেজ  দৌলতখান মহিলা কলেজ  চরফ্যাসন সরকারি কলেজ  আব্দুল জব্বার সরকারি কলেজ  সরকারি শাহবাজপুর কলেজ   অন্যান্য  মাধ্যমিক বিদ্যালয়   ভোলা সরকারি উচ্চ বিদ্যালয়   দৌলতখান সরকারি উচ্চ বিদ্যালয়   ভোলা সরকারি বালিকা উচ্চ বিদ্যালয়   দৌলতখান সরকারি বালিকা উচ্চ বিদ্যালয়   চরফ্যাশন টি. বি. উচ্চ বিদ্যালয়    অন্যান্য কওমি মাদরাসা   আল মাদরাসাতুল আজিজিয়া দারুল উলুম আল ইসলামিয়া, চরশুভি মাদরাসা   চরখলিফা মাদরাসা   চর পাতা মাদরাসা   অন্যান্য পলিটেকনিক ইনস্টিটিউট   ভোলা সরকারি পলিটেকনিক ইনস্টিটিউট  ভোলা টেক্সটাইল ইন্সটিটিউট   প্রশাসনিক এলাকাসমূহ  ভোলা জেলা ৭টি উপজেলা, ১০টি থানা, ৫টি পৌরসভা, ৭০টি ইউনিয়ন ও ৪টি সংসদীয় আসন নিয়ে গঠিত।   উপজেলাসমূহ  ভোলা জেলায় মোট ৭টি উপজেলা রয়েছে। উপজেলাগুলো হল:  ক্রম নংউপজেলাআয়তন(বর্গ কিলোমিটারে)প্রশাসনিক থানাআওতাধীন এলাকাসমূহ০১চরফ্যাশন১১০৬.৩১চরফ্যাশনপৌরসভা (১টি): চরফ্যাশনইউনিয়ন (৭টি): ওসমানগঞ্জ, আছলামপুর, চর মাদ্রাজ, জিন্নাগড়, আমিনাবাদ, আব্দুল্লাহপুর এবং ওমরপুরদক্ষিণ আইচাইউনিয়ন (৪টি): চর মানিকা, কুকরী মুকরী, নজরুলনগর এবং ঢালচরদুলারহাটইউনিয়ন (৫টি): নীলকমল, নুরাবাদ, মুজিবনগর, আবুবকরপুর এবং আহম্মদপুরশশীভূষণইউনিয়ন (৫টি): চর কলমী, হাজারীগঞ্জ, রসুলপুর, এওয়াজপুর এবং জাহানপুর০২তজুমদ্দিন৫১২.৯২তজুমদ্দিনইউনিয়ন (৫টি): বড় মলংচড়া, সোনাপুর, চাঁদপুর, চাঁচড়া এবং শম্ভুপুর০৩দৌলতখান৩১৬.৯৯দৌলতখানপৌরসভা (১টি): দৌলতখানইউনিয়ন (৯টি): মদনপুর, মেদুয়া, চর পাতা, উত্তর জয়নগর, দক্ষিণ জয়নগর, চর খলিফা, সৈয়দপুর, হাজীপুর এবং ভবানীপুর০৪বোরহানউদ্দিন২৮৪.৬৬বোরহানউদ্দিনপৌরসভা (১টি): বোরহানউদ্দিনইউনিয়ন (৯টি): গংগাপুর, সাচড়া, দেউলা, কাচিয়া, হাসাননগর, টবগী, পক্ষিয়া, বড় মানিকা এবং কুতুবা০৫ভোলা সদর৪১৩.১৬ভোলা সদরপৌরসভা (১টি): ভোলাইউনিয়ন (১৩টি): রাজাপুর, ইলিশা, পশ্চিম ইলিশা, কাচিয়া, বাপ্তা, ধনিয়া, শিবপুর, আলীনগর, চর সামাইয়া, ভেলুমিয়া, ভেদুরিয়া, উত্তর দিঘলদী এবং দক্ষিণ দিঘলদী০৬মনপুরা৩৭৩.১৮মনপুরাইউনিয়ন (৪টি): মনপুরা, হাজিরহাট, সাকুচিয়া উত্তর এবং সাকুচিয়া দক্ষিণ০৭লালমোহন৩৯৬.২৫লালমোহনপৌরসভা (১টি): লালমোহনইউনিয়ন (৯টি): বদরপুর, কালমা, ধলী গৌরনগর, চর ভূতা, লালমোহন, ফরাজগঞ্জ, পশ্চিম চর উমেদ, রমাগঞ্জ এবং লর্ড হার্ডিঞ্জ   সংসদীয় আসন  সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল১১৫ ভোলা-১ভোলা সদর উপজেলা শূন্য ১১৬ ভোলা-২দৌলতখান উপজেলা এবং বোরহানউদ্দিন উপজেলা শূন্য ১১৭ ভোলা-৩তজুমদ্দিন উপজেলা এবং লালমোহন উপজেলা শূন্য ১১৮ ভোলা-৪চরফ্যাশন উপজেলা এবং মনপুরা উপজেলা শূন্য    জনসংখ্যার উপাত্ত  ২০১১ সালের আদমশুমারি অনুযায়ী ভোলা জেলার মোট জনসংখ্যা ১৭,৭৬,৭৯৫ জন। এর মধ্যে পুরুষ ৮,৮৪,০৬৯ জন এবং মহিলা ৮,৯২,৭২৬ জন। মোট পরিবার ৩,৭২,৭২৩টি।   যোগাযোগ ব্যবস্থা  ভোলা শহর ঢাকা থেকে নদী পথে দূরত্ব ১৯৫ কি.মি.। সড়কপথে বরিশাল হয়ে দূরত্ব ২৪৭ কি.মি. এবং লক্ষীপুর হয়ে দূরত্ব ২৪০কি.মি.। ভোলার সাথে অন্য কোনো জেলার সরাসরি সড়ক যোগাযোগ নেই। অন্য জেলার সাথে যোগাযোগ ব্যবস্থা সচল রাখার জন্য ভোলাবাসীকে লঞ্চ,স্পিড বোট এবং ফেরীর উপর নির্ভর করতে হয়।   চিত্তাকর্ষক স্থান   শাহবাজপুর গ্যাস ক্ষেত্র  চর কুকরী মুকরী  সজীব ওয়াজেদ জয় ডিজিটাল পার্ক  জ্যাকব ওয়াচ টাওয়ার, চরফ্যাশন  তারুয়া সমুদ্র সৈকত  নিজাম হাসিনা ফাউন্ডেশন মসজিদ  বোরহানউদ্দিন চৌধুরীর জমিদার বাড়ি  তুলাতুলি পর্যটন কেন্দ্র    নদনদী   চিকিৎসা ব্যবস্থা ভোলা জেলায় সদর হাসপাতাল চিকিৎসা সেবার জন্য নিবেদিত। এছাড়া উপজেলাসমূহে পৃথক স্বাস্থ্য কমপ্লেক্স রয়েছে।  উল্লেখযোগ্য ব্যক্তিত্ব বীরশ্রেষ্ঠ মোস্তফা কামাল- মুক্তিযোদ্ধা,  বাীর শ্রেষ্ঠ।   তোফায়েল আহমেদ-রাজনীতিবিদ, সাবেক বানিজ্য মন্ত্রী। নাজিউর রহমান মঞ্জুর- মন্ত্রী, সাবেক সংসদ সদস্য, মুক্তিযোদ্ধা ও রাজনীতিবিদ  কামালুদ্দীন জাফরী- বিশিষ্ট ইসলামি চিন্তাবিদ, লেখক, গবেষক, উদ্যোক্তা এবং সংগঠক। মোশারেফ হোসেন শাজাহান অ্যাডভোকেট ইউসুফ হোসেন হুমায়ুন আন্দালিব রহমান-সাবেক সংসদ সদস্য, আইনজীবী এবং রাজনীতিবিদ সিদ্দিকুর রহমান নিজাম উদ্দিন আহম্মেদ হাফিজ ইব্রাহিম আলী আজম জসিম উদ্দিন হাফিজ উদ্দিন আহম্মদ নুরুন্নবী চৌধুরী শাওন সাদ জগলুল ফারুক জাফর উল্যাহ চৌধুরী নাজিম উদ্দিন আলম আব্দুল্লাহ আল ইসলাম জ্যাকব নলিনী দাস (ব্রিটিশ বিরোধী বিপ্লবী)  আমিনুল হক (ফুটবলার) সাঈদ  বাবু (অভিনেতা)  তৌসিফ মাহবুব (অভিনেতা) আ জ ম ওবায়দুল্লাহ   আরও দেখুন    বরিশাল বিভাগ  বাংলাদেশের জেলাসমূহ  ভোলা সেতু   তথ্যসূত্র   বহিঃসংযোগ       বিষয়শ্রেণী:বাংলাদেশের জেলা বিষয়শ্রেণী:বরিশাল বিভাগের জেলা